PRITARTA

Molėtų rajono savivaldybės tarybos

2023 m. liepos d. sprendimu Nr. B1-

**PROJEKTO „IKIMOKYKLINIO UGDYMO PASLAUGŲ PRIEINAMUMO DIDINIMAS MOLĖTŲ RAJONO SAVIVALDYBĖJE“ JUNGTINĖS VEIKLOS (PARTNERYSTĖS) SUTARTIS**

2023 m. d. Nr.

Molėtai

Vadovaudamiesi Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairėmis, patvirtintomis Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 „Dėl regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“ (toliau – Gairės), Lietuvos Respublikos civilinio kodekso 6.969 straipsniu, įtvirtinančiu jungtinės (partnerystės) sutarties sąvoką ir reglamentuojančiu jos formą bei būtinas sąlygas, **Molėtų rajono savivaldybės administracija**, kodas 188712799, atstovaujama administracijos direktoriaus Sigito Žvinio (toliau – Projekto vykdytojas), ir **Molėtų „Vyturėlio“ vaikų lopšelis-darželis,** kodas 191231719, atstovaujamas laikinai einančio direktoriaus pareigas Osvaldo Girucko (toliau – Projekto partneris), sudarėme Projekto įgyvendinimo jungtinės veiklos (partnerystės) sutartį (toliau – Sutartis).

1. **SUTARTIES DALYKAS**
2. Šios Sutarties dalykas – projekto „Ikimokyklinio ugdymo paslaugų prieinamumo didinimas Molėtų rajono savivaldybėje“ (toliau – Projektas) pagal Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 patvirtintos regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ (toliau – Priemonė) parengimas ir įgyvendinimas.
3. Šia Sutartimi Projekto vykdytojas ir Projekto partneris (toliau – Šalys) įsipareigoja, kooperuodami savo darbą ir žinias, bendrai veikdami įgyvendinti Projektą, vykdyti Projekto veiklas ir pasiekti Projekto rezultatus:
   1. Atlikti Molėtų „Vyturėlio“ vaikų darželio 4 grupių remonto darbus.
   2. Įsigyti reikalingą įrangą bei baldus.
   3. Sutvarkyti ir pritaikyti prieigas.
4. 2 punkte nurodytomis veiklomis bus siekiama 2022–2030 m. Utenos regiono plėtros plano, patvirtinto Utenos regiono plėtros tarybos kolegijos 2023 m. sausio 30 d. sprendimu Nr. KS(T)-4 (Utenos regiono plėtros tarybos kolegijos 2023 m. balandžio 12 d. sprendimo Nr. KS(T)-8 redakcija), II skirsnio 6 lentelės 1.2 papunktyje nurodytų įgyvendinimo stebėsenos rodiklių:

3.1. Naujos arba modernizuotos vaikų priežiūros infrastruktūros naudotojų skaičius per metus“ (*naudotojai per metus, asmenys*) (rodiklio kodas – R.B.2070), planuojamų reikšmių – 186.

3.2. Sukurtų naujų ikimokyklinio ugdymo vietų skaičius“ (*skaičius*) (rodiklio kodas – P.S.2024 ) planuojamų reikšmių – 54.

3.3. Naujos arba modernizuotos vaikų priežiūros infrastruktūros mokymo klasių talpumas“ (*asmenys*) (rodiklio kodas - P.B.2066) planuojamų reikšmių – 193.

1. Šalys susitaria, kad jungtinė veikla tęsiama iki numatomos Projekto priežiūros laikotarpio pabaigos (2029 m. gruodžio 31 d.). Pasikeitus aplinkybėms ir (ar) pratęsus Projektą, Šalys susitaria pasirašyti papildomą susitarimą dėl Sutarties tęsimo (iki Projekto pabaigos).
2. Ši Sutartis yra sudaroma siekiant nustatyti Projekto rezultatų, tarpusavio teisių, pareigų ir atsakomybės pasiskirstymą tarp Šalių įgyvendinant Projektą.
3. Pagal šią Sutartį Šalys neįsteigia naujo juridinio asmens.
4. **ŠALIŲ ĮSIPAREIGOJIMAI**
5. Šalys sutinka ir neprieštarauja, kad Projekto biudžeto lėšas apskaitytų Projekto vykdytojas, Projektą administruotų Projekto partneris o bendrus reikalus tvarkytų Projekto vykdytojas.
6. Šalys susitaria viešinti informaciją apie Projektą pagal Gaires, Projekto finansavimo sutarties (toliau - Finansavimo sutartis), Projekto taisyklių ir kitų atitinkamų dokumentų reikalavimus.
7. Šalys įsipareigoja visus dokumentus, susijusius su Projekto įgyvendinimu (sudarytas sutartis, atliktų pirkimų ir mokėjimų dokumentų originalus, įgyvendintą veiklą įrodančius dokumentus, susirašinėjimo dokumentų originalus ir kt.), kaupti ir privalomai saugoti savo buveinių patalpose ne trumpiau nei 5 metus nuo Projekto įgyvendinimo.
8. Šalys įsipareigoja sudaryti sąlygas Projektą tikrinti kontrolės institucijoms ir pateikti visus su Projekto įgyvendinimu susijusius dokumentus ir informaciją.
9. **Projekto vykdytojas įsipareigoja**:
   1. parengti Projekto paraišką pagal Gairių reikalavimus ir pateikti Priemonę administruojančiai institucijai (toliau – Agentūra) siekiant gauti 2021–2030 m. Europos Sąjungos fondų investicijų programos finansinę paramą (toliau – Parama);
   2. gavus Paramą, pasirašyti su Agentūra Finansavimo sutartį, rengti mokėjimo prašymus, administruoti Projektą po Projekto pritaikymo lankymui veiklų pabaigos (poprojektinės priežiūros laikotarpiu) apskaityti ir administruoti Projekto biudžeto lėšas, viešinti Projekto veiklą, vykdyti Projekto viešuosius pirkimus, susijusius su 2.1 - 2.3 punktuose nurodytais Projekto rezultatais, naudoti savo žmogiškuosius išteklius ir jų kompetenciją, užtikrinant tinkamą Projekto valdymą, įgyvendinimo priežiūrą, užtikrinti tinkamą sutarčių įgyvendinimą, teikti Agentūrai Projekto ataskaitas. Vykdyti kitas Projekto vykdytojui Projekto finansavimo ir administravimo sutartyje numatytas veiklas;
   3. suformuoti Projekto įgyvendinimo darbo grupę (toliau – Grupė);
   4. prisidėti prie Projekto finansavimo tinkamų finansuoti projekto išlaidų nuo projektui skirtos Europos Sąjungos struktūrinių fondų lėšų sumos,
   5. naudoti Projektui finansuoti skirtas lėšas tik su Projekto įgyvendinimu susijusioms tinkamoms finansuoti išlaidoms apmokėti ir tinkamai už jas atsiskaityti;
   6. pateikti Projekto partneriui, jei to pageidauja, Agentūrai teikiamų pranešimų dėl mokėjimo prašymo dalies patvirtinimo, ataskaitų ar kt. dokumentų kopijas;
   7. užtikrinti, kad Projekto finansavimo lėšomis įgytas ar sukurtas turtas dėl pareiškėjo aplaidumo ar jo kaltės nebūtų sugadintas, sunaikintas ar kitaip prarastas Projekto veiklų įgyvendinimo metu;
   8. viešinti Projektą interneto svetainėje ir per turimas duomenų bazes tikslinėms grupėms;
   9. prisiimti atsakomybę už tinkamą Gairėse ir Finansavimo sutartyje nustatytų reikalavimų Projekto vykdytojams vykdymą, tinkamą Finansavimo sutarties vykdymą;
   10. tinkamai vykdyti kitus įsipareigojimus, numatytus Sutartyje ir Lietuvos Respublikos teisės aktuose;
   11. tinkamai siekti Priemonės įgyvendinimo stebėsenos rodiklių, nurodytų Sutarties 3 punkte;
   12. užtikrinti Projekto rezultatų tęstinumą 5 (penkerius) metus po Projekto užbaigimo;
   13. įveiklinti Projekto metu Objektą, kaip numatyta Finansavimo sutartyje.
10. **Projekto partneris įsipareigoja:** 
    1. Projekto vykdytojo prašymu dalyvauti rengiant Projekto paraišką, teikti savo pasiūlymus, pastabas ir (ar) kitą informaciją, reikalingą tinkamam Projekto paraiškos parengimui;
    2. administruoti Projektą iki Projekto pritaikymo lankymui veiklų pabaigos, naudoti savo žmogiškuosius išteklius ir jų kompetenciją, užtikrinti tinkamą sutarčių įgyvendinimą;
    3. Projekto vykdytojui teikti papildomą informaciją, reikalingą Projektui įgyvendinti;
    4. viešinti Projektą savo interneto svetainėje bei per turimas duomenų bazes;
    5. bendradarbiauti su Projekto vykdytoju, siekiant užtikrinti sėkmingą Projekto tikslų bei uždavinių įgyvendinimą;
    6. vykdyti kitus įsipareigojimus, numatytus Sutartyje ir Lietuvos Respublikos teisės aktuose;
    7. užtikrinti Projekto rezultatų tęstinumą 5 (penkerius) metus po Projekto užbaigimo.
11. **PROJEKTO FINANSAVIMO LĖŠOS IR NUOSAVYBĖS TEISĖS**
12. Projekto įgyvendinimo šaltiniai yra Europos Sąjungos struktūrinių fondų (Europos socialinio fondo) lėšos (toliau – Finansavimas) ir Projekto vykdytojo biudžeto lėšos.
13. Projekto biudžete numatyta didžiausia Projekto tinkamų finansuoti išlaidų suma – 650 000 Eur (šeši šimtai penkiasdešimt tūkstančių Eur). Po Finansavimo sutarties sudarymo papildomu susitarimu prie šios Sutarties bus nustatyta tiksli Projekto tinkamų finansuoti išlaidų suma.
14. Visos Projekto, kuriam įgyvendinti skiriamas Finansavimas, veiklos turi būti įvykdytos, visi Projekto išlaidas pateisinantys dokumentai turi būti išrašyti ir visos išlaidos apmokėtos išlaidų tinkamumo finansuoti laikotarpiu, nustatytu Finansavimo sutartyje.
15. Projekto lėšas tiesiogiai gauna tik Projekto vykdytojas.
16. Projekto įgyvendinimo metu patirtos netiesioginės išlaidos atitenka Projekto vykdytojui.
17. Projekto metu sukurtas turtas kaip jungtinės Partnerių veiklos rezultatas (įskaitant projekto rezultatus ir kita) po Projekto tampa Projekto vykdytojo nuosavybe.
18. Projekto vykdytojas ir partneris negalės 5 (penkerius) metus nuo Projekto įgyvendinimo pabaigos parduoti, perleisti, įkeisti turto ar kitokiu būdu suvaržyti daiktinių teisių į turtą, kuriam įsigyti yra skiriama parama.
19. Projekto vykdytojas ir partneris negalės keisti pagal Projekto finansavimo sutartį finansuotos veiklos pobūdžio ir (ar) turto, kuriam įsigyti ar sukurti buvo naudota parama, nuosavybės formos 5 (penkerius) metus nuo Projekto įgyvendinimo pabaigos.
20. **PROJEKTO VALDYMAS**
21. Projekto įgyvendinimą vykdys Grupė, sudaryta iš Projekto vykdytojo ir Projekto partnerio atstovų.
22. Grupei vadovauja Projekto vykdytojo atstovas, kuris ne rečiau kaip vieną kartą per du mėnesius organizuoja Grupės pasitarimus, kurių metu aptariama Projekto įgyvendinimo eiga.
23. Grupė užtikrina:
    1. sutartyje ir Finansavimo sutartyje priskirtų įsipareigojimų įgyvendinimą Projekto metu;
    2. Projekto rezultatų pasiekimą, tvarumą ir tęstinumą;
    3. Projekto žmogiškųjų išteklių valdymą;
    4. Projekto ir jo veiklų sutarčių pasirašymą;
    5. Projekto dokumentų kaupimą ir saugojimą;
    6. Projekto eigos ir rezultatų priežiūrą ir kontrolę;
    7. Šalių pareigų vykdymą.
24. **VIEŠIEJI PIRKIMAI**
25. Įgyvendinant Projektą bus vykdomi viešieji pirkimai, reikalingi šios Sutarties I dalyje įvardytoms veikloms įgyvendinti.
26. Viešuosius pirkimus, reikalingus projekto veikloms įgyvendinti, jeigu tokie reikalingi, teisės aktų tvarka gali organizuoti Projekto vykdytojas ir Projekto partneris. Pagal Sutartyje priskirtas vykdyti veiklas ir funkcijas, Šalys įsipareigoja:
    1. viešuosius pirkimus vykdyti laikydamosi Lietuvos Respublikos viešųjų pirkimų įstatymo;
    2. parengti ir suderinti viešųjų pirkimų dokumentus su Agentūra;
    3. atsiskaityti su paslaugų tiekėjais, darbų vykdytojais pagal sudarytų sutarčių nuostatas.

**VI. ŠALIŲ ATSAKOMYBĖ**

1. Už šios Sutarties vykdymą bei įgyvendinimą kiekviena Šalis atsako pagal šioje Sutartyje prisiimtus įsipareigojimus.
2. Projekto vykdytojas yra tiesiogiai atsakingas už tinkamą Projekto įgyvendinimą.
3. Šalys atsakingos už tinkamą Projekto viešinimą, sąžiningą bendradarbiavimą bei pagalbą siekiant Projekto rezultatų pagal šioje Sutartyje prisiimtus įsipareigojimus.
4. Jeigu Sutartis buvo nutraukta vienai iš Šalių atsisakius toliau būti Projekto dalyviu arba nebegalint juo toliau būti, Šalis, kuri nebėra Projekto dalyvis, atsako tretiesiems asmenims pagal iki Sutarties nutraukimo atsiradusias prievoles, už kurių vykdymą yra atsakinga.
5. Šalis, vienašališkai nutraukusi Sutartį, turi atlyginti kitai Šaliai dėl to padarytus tiesioginius nuostolius.
6. Šalys atleidžiamos nuo atsakomybės dėl šios Sutarties vykdymo esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 straipsnį bei Lietuvos Respublikos Vyriausybės 1996 m. liepos 16 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

**VII. KONFIDENCIALUMAS**

1. Projekto partneris sutinka, kad Projekto vykdytojas rinktų, kauptų ir apdorotų informaciją, duomenis apie juos ir jų veiklą, būtinus sprendimams dėl išlaidų apmokėjimo priimti ir kitiems tikslams, susijusiems su Projekto įgyvendinimo priežiūra ir kontrole.
2. Šalys užtikrina, kad:
   1. jų darbuotojai ar kitais pagrindais samdomi asmenys naudos konfidencialią informaciją tik šios Sutarties vykdymo tikslais;
   2. jų darbuotojai ar kitais pagrindais samdomi asmenys šios Sutarties vykdymo tikslais negali atskleisti jokios konfidencialios informacijos jokiai trečiajai šaliai be išankstinio raštiško konfidencialios informacijos pateikėjo sutikimo;
   3. imasi visų būtinų atsargumo priemonių siekiant užtikrinti, kad jokia konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant šią Sutartį.
3. Šios Sutarties ir Projekto sąlygos yra konfidencialios ir viešai neskelbiamos be Šalių sutikimo, išskyrus Lietuvos Respublikos įstatymuose nustatytus atvejus bei bendro pobūdžio informaciją apie Projekto esmę, įgyvendinimo eigą, nustatytus Projekto įgyvendinimo pažeidimus ir pan.
4. Konfidencialia informacija nelaikoma informacija, kuri:
   1. yra ar tampa vieša;
   2. yra teikiama tam, kad ji būtų pateikta viešai ir būtų įmanoma vykdyti šią Sutartį;
   3. yra valdoma Šalių be apribojimų ją atskleisti;
   4. yra gauta iš trečiosios šalies, kuri ją gavo teisėtai, ir jai netaikomi apribojimai dėl atskleidimo;
   5. yra nepriklausomai kuriama nenaudojant konfidencialios informacijos;
   6. privalo būti atskleista pagal įstatymus ar kitus teisės aktus.
5. Nė viena šio skyriaus nuostata nedraudžia Šalims atskleisti bet kokią gautą konfidencialią informaciją bet kokiam konsultantui, rangovui ar kitam šios Sutarties vykdymo tikslais samdomam asmeniui, su sąlyga, kad Šalis, atskleidžianti tą informaciją pareikalavo, kad konsultantai, rangovai, darbuotojai ar kiti asmenys sudarytų konfidencialumo susitarimą.

**VIII. PRANEŠIMAI**

1. Visi pranešimai, reikalavimai ir prašymai, susiję su šia Sutartimi, turi būti pateikiami raštu Sutarties rekvizituose nurodytais adresais arba el. paštu.
2. Šalys privalo viena kitą informuoti apie savo rekvizitų pasikeitimą ne vėliau kaip per 5 (penkias) darbo dienas.

**IX. GINČŲ SPRENDIMAS**

1. Šalių ginčai, kilę dėl jos vykdymo, sprendžiami derybomis, o nepavykus susitarti sprendžiami vadovaujantis Lietuvos Respublikos teisės aktais.

**X. SUTARTIES GALIOJIMAS, KEITIMAS IR NUTRAUKIMAS**

1. Ši Sutartis įsigalioja nuo jos pasirašymo momento ir galioja iki Projekto įgyvendinimo pabaigos arba iki jos nutraukimo Sutartyje ir teisės aktuose nustatyta tvarka.
2. Sutartis netenka galios, jei priimamas sprendimas neskirti Finansavimo Projekto įgyvendinimui ir nepasirašoma Projekto Finansavimo sutartis.
3. Jeigu kuri nors šios Sutarties nuostatų ar sąlygų tampa visiškai ar iš dalies negaliojančia, tai tokios nuostatos ar sąlygos negaliojimas nedaro visos šios Sutarties ar kitų atskirų šios Sutarties nuostatų ar sąlygų negaliojančiomis. Tokiu atveju Šalys turi susitarti dėl galios netekusių nuostatų ar sąlygų pakeitimo kitomis.
4. Sutartis gali būti keičiama tik raštišku Šalių susitarimu.
5. Jei Sutartis keičiama įsigaliojus Projekto įgyvendinimo sutarčiai, Sutartį pakeisti galima, jei pakeitimas neturės esminės įtakos priimant sprendimą dėl Projekto finansavimo ir neprieštaraus PFSA nuostatoms. Pakeitimai turi būti suderinti su Agentūra.
6. Ši Sutartis gali būti nutraukta vienos iš Šalių, jeigu kita Šalis ją iš esmės pažeidžia, kaip tai nurodoma Lietuvos Respublikos civilinio kodekso 6.217 straipsnio 2 dalyje, arba negali jos vykdyti dėl svarbių priežasčių.
7. Sutartis nutraukiama, jei nutraukiamas finansavimo teikimas, t.y. nutraukiama Finansavimo sutartis.
8. Vienos iš Šalių veiklos nutraukimas ar reorganizavimas, taip pat jų pavadinimo pasikeitimas nėra pagrindas šiai Sutarčiai nutraukti.
9. Sutarties Šalims yra žinoma, kad be išankstinio raštiško Agentūros institucijos sutikimo, šios Sutarties Šalys negali nutraukti Sutarties, keisti Sutarties Šalių arba iš esmės keisti šios Sutarties sąlygas.

**XI. BAIGIAMOSIOS NUOSTATOS**

1. Šalys atsako už šios Sutarties nevykdymą ar netinkamą vykdymą Lietuvos Respublikos įstatymų nustatyta tvarka.
2. Šalys pareiškia, kad:
   1. nei vienam iš jų nėra iškelta bankroto byla, jis nėra likviduojamas arba nėra bet kokioje panašioje situacijoje, numatytoje Lietuvos Respublikos įstatymuose ar kituose teisės aktuose;
   2. pateiks teisingą informaciją, reikalingą bendrai veiklai pagal Sutartį vykdyti.
3. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.
4. Šioje sutartyje neaptartos sąlygos sprendžiamos LR teisės aktų nustatyta tvarka.

**XII. ŠALIŲ REKVIZITAI IR PARAŠAI**

|  |  |
| --- | --- |
| **Molėtų r. savivaldybės administracija**  Kodas 188712799  Adresas: Vilniaus g. 44, LT-33140, Molėtai  Tel. (8 383) 54 761  El. p. [info@moletai.lt](mailto:info@moletai.lt)  „Luminor Bank AB“  A. s. LT284010045500060025  Direktorius  Sigitas Žvinys  A.V. | **Molėtų „Vyturėlio“ vaikų lopšelis-darželis**  Kodas 191231719  Adresas: Vilniaus g. 57, Molėtai LT33102  Tel. +37061644581, +37060414535  El. p. direktore@vyturelismoletai.lt  A. s. - LT954010045500090053  L. e. p. direktorius  Osvaldas Giruckas  A.V. |